hotchpotch/miracl-hf-unified huggingface dataset:
कोशराय राज्य
कोशराय राज्य (Kosrae State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है। इसका मुख्य द्वीप कोशराय है, जिसके नाम पर इस राज्य का नाम रखा गया है और जिसे पहले कुशाए (Kusaie) बुलाया जाता था। इस मुख्य द्वीप पर लगभग ५५०० लोग बसे हुए हैं। कोशराए द्वीप के अलावा कोशराय राज्य में कई सारे अन्य छोटे द्वीप भी हैं, जिनमें १५०० लोगों की आबादी वाला लेलू द्वीप (Lelu Island) सबसे महत्वपूर्ण है।
कोशराय द्वीप एक ज्वालामुखीय द्वीप है और कैरोलाइन द्वीपसमूह का पूर्वतम द्वीप है। यह पृथ्वी की भूमध्य रेखा (इक्वेटर) से लगभग ६०० किमी उत्तर में स्थित है और क़रीब ११० वर्ग किमी का क्षेत्रफल रखता है। नौका द्वारा समुद्र से देखे जाने पर इसका आकार एक महिला जैसा है, इसलिये इसे "सोती नारी का द्वीप" (island of the sleeping lady) भी कहा जाता है। द्वीप के इर्द-गिर्द एक मूँगे (कोरल) की रीफ़ (शैल-भित्ती) है जिसके एक भाग में एक कृत्रिम द्वीप का निर्माण कर के उसपर स्थानीय हवाई अड्डा बनाया गया है।
पोह्नपेइ राज्य
पोह्नपेइ राज्य (Pohnpei State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है।
याप राज्य
याप राज्य (Yap State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है। इसका मुख्य भाग याप द्वीप है, जिसके ऊपर राज्य का नाम भी रखा गया है।
येल्लापुर
येल्लापुर उत्तर कन्नड़ ज़िले की एक नगरी है। यहाँ के 90% लोग किसान हैं।
आरज़ू
आरज़ू का अर्थ "अभिलाषा" या "तमन्ना" है। यह शब्द संभवत दरी भाषा से आया है। इससे इनका उल्लेख होता हैं:-
योस्त गिप्पेर्त
योस्त गिप्पेर्त १९९४ में गेटे फ़्रैंकफ़र्ट विश्वविद्यालय पर तुलनात्मक भाषाविज्ञान के प्रोफ़ेसर नियुक्त किये गये। उनके शोध के कार्य भारतीय-यूरोपीय एवं कॉकस-भाषाओं के क्षेत्र में वर्णनात्मक, ऐतिहासिक और तुलनात्मक भाषाविज्ञान और भाषाप्ररूप-वर्गीकरण पर हैं।
माइक्रोनेशियाई भाषाएँ
माइक्रोनेशियाई भाषाएँ (Micronesian languages) ओशियानी भाषाओं की एक उपशाखा है, जो स्वयं ऑस्ट्रोनीशियाई भाषा परिवार की मलय-पोलेनीशियाई शाखा का एक भाषा-परिवार है।
नाउरुई भाषा
नाउरुई भाषा (Nauruan language) प्रशांत महासागर के नाउरु देश में लगभग ६००० लोगों द्वारा बोली जाने वाली माइक्रोनेशियाई शाखा की एक ओशियानी भाषा है।
कमाण्ड चोटी
कमाण्ड चोटी (Command Ridge) प्रशांत महासागर के नाउरु द्वीप देश का सबसे ऊँचा बिन्दु है। यह उस देश के आइवो (Aiwo) और बुआदा (Buada) ज़िलो की सीमा रेखा के पास स्थित है।
सिंगापुर में हिन्दी
सिंगापुर में हिन्दी भाषा का काफी उपयोग किया जाता है। यहाँ कोई भी हिन्दी को विषय के रूप में भी चुन कर पढ़ाई कर सकता है। एक अनुमान के अनुसार सिंगापुर में पाँच हजार लोग हिन्दी भाषा का उपयोग करते हैं।
यहाँ हिन्दी भाषा में कई प्रकार के पुरस्कार भी दिये जाते हैं। इस पुरस्कार को हिन्दी प्रेरणा पुरस्कार कहते हैं। इस पुरस्कार को तीन आयु वर्ग में रखा जाता है। इसमें 8-12 वर्ष, 13-16 वर्ष और 16 वर्ष से अधिक आयु के लोग इन अलग अलग वर्ग अनुसार हिस्सा ले सकते हैं। इसी प्रतियोगिता में भारतीय मूल की सामिया खान ने हिन्दी में कहानी लिख कर पहला पुरस्कार जीता। हिन्दी प्रेरणा पुरस्कार आयोजित करने वाले वैश्विक हिन्दी संगठन की संस्थापक ममता मंडल का कहना है कि यह प्रतियोगिता आयोजित करने का मुख्य उद्देश्य लोगों को हिन्दी भाषा और संस्कृति से जोड़ना है।
इस प्रतियोगिता का आयोजन सिंगापुर के राष्ट्रीय पुस्तकालय में 9 जनवरी 2016 को किया गया था। इस आयोजन में मुख्य अतिथि के रूप में भारतीय उच्चायुक्त सिंगापुर आए थे। इस प्रतियोगिता में संजय कुमार ने तीन श्रेणियों में कविता, कहानी लेखन और सामान्य बोलचाल सभी में पहला स्थान प्राप्त किया।
सिंगापुर के शिक्षा मंत्री नेग एंग हेन का कहना है कि सिंगापुर में हिन्दी भाषा की लोकप्रियता बहुत बढ़ गई है। यहाँ के लोग अब बॉलीवुड के संगीत आदि को भी अच्छे से समझने लगे हैं। यहाँ कई गैर-हिन्दी भाषी भी अब हिन्दी सीखने में रुचि लेने लगे हैं। इसके बाद हेन ने कहा कि वे हिन्दी और उसके साथ साथ बंगाली, गुजराती, उर्दू भाषा का समर्थन करते हैं। हिन्दी सिखाने के 7 नए केन्द्र भी खोले गए हैं, जिससे सभी अपने घर के पास ही इस सुविधा का लाभ उठा सकें। इस वर्ष चार नए विद्यालयों को इस कार्यक्रम में जोड़ा गया है। इसके साथ ही हिन्दी सिखाने वाले विद्यालयों की संख्या 53 हो गई है।
सनफॉइल सीरीज
सनफॉइल सीरीज दक्षिण अफ्रीका में मुख्य घरेलू प्रथम श्रेणी क्रिकेट प्रतियोगिता, पहला चुनाव लड़ा आधार पर 1889-90 में ( " करी कप " के रूप में) है। 1990-91 से यह " सुपरस्पोर्ट सीरीज" के रूप में है और इसकी मौजूदा शीर्षक द्वारा वर्ष 2012-13 से " कैसल कप " के रूप में जाना गया, 1996-97 से। The हाईवेल्ड लायंस (पूर्व ट्रांसवाल) शीर्षक सबसे अधिक बार (25, प्लस चार साझा खिताब) जीत लिया है।
नाइट्स को 2010-11 के मौसम से पहले ईगल्स के रूप में जाना जाता था।
मशीन मिस्त्री
मशीन मिस्त्री (machinist) उस व्यक्ति को कहते हैं जो मशीनी औजारों (machine tools) का उपयोग करके कलपुर्जे बनाता है या उनमें संशोधन करना है। वह प्रायः धातु के कलपुर्जे बनाता है। मशीन मिस्त्री के द्वारा किये जाने वाले कार्यों को मशीनिंग (machining) कहते हैं।
नुकुअलोफ़ा
नुकुअलोफ़ा (Nukuʻalofa) प्रशांत महासागर में स्थित टोंगा देश की राजधानी है। यह उस द्वीप देश के सबसे दक्षिणी द्वीप, टोंगाटापू, के उत्तरी तट पर बसा हुआ है। नुकुअलोफ़ा देश का आर्थिक केन्द्र है।
टोंगाई मिथ्य-कथाओं के अनुसार "नुकु" का मतलब "स्थान" और "अलोफ़ा" का अर्थ "प्यार" है, यानि "नुकुअलोफ़ा" का अर्थ "प्यार का स्थान" है।
द्वीप देश
द्वीप देश (island country) ऐसा देश होता है जिसका मुख्य क्षेत्र एक या एक से अधिक द्वीप हों। सन् २०११ में संयुक्त राष्ट्र के उस समय के १९३ सदस्य देशों में से ४६, यानि लगभग एक-चौथाई, द्वीप देश थे।
एबरडीन में धर्म
एबरडीन में धार्मिक तौर पर, सबसे बड़े संप्रदायों में परंपरागत रूप से ईसाइयों के चर्च ऑफ़ स्कॉटलैंड (एबरडीन के प्रेज्बीटेरी के माध्यम से) और कैथोलिक चर्च हैं। आखिरी जनगणना से पता चला कि स्कॉटलैंड में एबरडीन बहुत कम धार्मिक शहर है, करीब 43% लोग किसी भी धर्म से जुड़े हुए नहीं हैं और अनेक पूर्व गिरजाघरों को बार तथा रेस्तरां में बदल दिया गया है। पुराने एबरडीन में एक इस्लामी मस्जिद और 1945 में स्थापित एक रूढ़िवादी यहूदी उपासनागृह भी है। कोई औपचारिक बौद्ध या हिंदू भवन नहीं हैं। एबरडीन विश्वविद्यालय में एक छोटा-सा बहाई समाज है।
संख्या के अनुसार इसाई धर्म एबरडीन का प्रमुख धर्म है। इसाईयों में यहाँ सबसे अधिक(43%) चर्च ऑफ़ स्काॅटलैंड के अनुयायी हैं। इस गिर्जा के एबरडीन इलाकों में कुल 41 पैरिश हैं। मध्य युग में, सेंट निकोलस का गिरजा शहर का एकमात्र गिरजा और स्कॉटलैंड के सबसे बड़े गिरजों में से एक था। स्कॉटलैंड के अन्य गिरजो की तरह, सुधार आंदोलन के बाद इसका विभाजन हो गया, इस मामले में पूर्वी और पश्चिमी गिरजा में विभाजन हुआ। इस समय, शहर कार्मलाइट (रोमन कैथोलिक तपस्वी) (सफ़ेद लबादा वाले) और फ़्रांसीकन्स (भूरे लबादे वाले तपस्वी) का भी घर था और बीसवीं सदी के अंतिम चरण तक चैपल ऑफ़ मेरीस्चल कॉलेज के संशोधित रूप में फ़्रांसीकन्स का अस्तित्व बना रहा।
डेविड प्रथम (1124–53) द्वारा सुधार आंदोलन-पूर्व के बन्फशायर के मोर्ट्लाक के पैरिश को 1137 में पुराने एबरडीन को स्थानांतरित करने के बीस साल बाद सेंट माइकल कैथेड्रल का निर्माण किया गया था। विलियम एल्फिंस्टन की धर्माध्यक्षता (1484-1511) के अपवाद के साथ इमारत का बनना धीरे-धीरे जारी रहा। उनके बाद आये गेविन डनबर ने 1518 में इमारत के निर्माण को पूरा किया, उन्होंने इसमें दो पश्चिमी मीनार और दक्षिणी अनुप्रस्थ भाग को जोड़ा।
सेंट मैरी कैथेड्रल गोथिक शैली में एक रोमन कैथोलिक कैथेड्रल है, जिसे 1859 में बनाया गया।
सेंट एंड्रयू कैथेड्रल स्कॉटिश धर्माध्यक्षीय कैथेड्रल है, जिसका निर्माण आर्चीबाल्ड सिम्पसन की पहली नियुक्ति के समय 1817 में हुआ। संयुक्त राज्य अमेरिका में धर्माध्यक्षीय गिरजाघर के पहले बिशप को प्रतिष्ठित करने के लिए यह मशहूर है।
द साल्वेशन आर्मी किला यूनियन स्ट्रीट के पूर्वी छोर के अंत तक फैला हुआ है।
यूनियन स्ट्रीट के पास एक युनिटेरीयन गिरजा है, जिसे स्केन टेरेंस में 1833 में स्थापित किया गया था।
क्रिस्टाडेल्फियाई कम से कम 1844 से एबरडीन में मौजूद रहे हैं। वर्षों से, उन्होंने वेस्ट रूम ऑफ़ म्यूजिक हॉल (120 साल से ज्यादा समय से), काऊड्राई क्लब, बॉन एकॉर्ड क्रिसेंट में वाईडब्ल्यूसीए (YWCA) जैसे के लिए किराये पर जगह दे रखी है। इन दिनों वे गार्थडी स्थित इंचगार्थ सामुदायिक केंद्र में जुटा करते हैं।
लैटर डे सेंट्स के द चर्च ऑफ़ जीसस क्राइस्ट के दो सभागृह हैं।
क्राउन स्ट्रीट में क्वेकरों का एक सभास्थल भी है, स्कॉटलैंड में बनाए गये इस क्वेकर भवन का उपयोग आज भी होता है।
एबरडीन में पत्रकारिता
एबरडीन में पत्रकारिताएक अत्यंत सक्रिय व्यावसायिक क्षेत्र है। अरसों से यहाँ पत्रकारिता की परंपरा रही है। एबरडीन में स्कॉटलैंड का सबसे पुराना अखबार द प्रेस एंड जर्नल 1747 में प्रकाशित हुआ। "प्रेस एंड जर्नल" और उसका सहयोगी अखबार "इवनिंग एक्सप्रेस" सप्ताह में छः दिन एबरडीन जर्नल्स द्वारा प्रकाशित होते हैं। "एबरडीन रिकॉर्ड पीएम" और "एबरडीन सिटीजन" नामक दो स्वतंत्र अखबार भी हैं.
एबरडीन के बीचग्रोव क्षेत्र में बीबीसी स्कॉटलैंड का नेटवर्क स्टूडियो प्रोडक्शन स्थित है और बीबीसी एबरडीन ने रेडियो के लिए "द बीचग्रोव पॉटिंग शेड" का निर्माण किया और टर्न टेलीविजन ने टेलीविजन कार्यक्रम "द बीचग्रोव गार्डेन" का निर्माण किया। शहर में एसटीवी नॉर्थ (पहले "ग्रैम्पियन टेलीविजन") भी है जो रात्रि क्षेत्रीय समाचार कार्यक्रम, "एसटीवी न्यूज ऐट सिक्स" और स्थानीय विज्ञापनों का निर्माण करता है। इसका स्टेशन टुलोस के क्रैगशा बिजनेस पार्क में स्थित है, जो पहले सितंबर 1961 से जून 2003 तक क्वींस क्रॉस के बड़े स्टूडियों में स्थित था।
शहर के अंदर परिचालित होने वाले तीन व्यावसायिक रेडियो स्टेशन भी हैं, इनमें एक नॉर्थसाउंड रेडियो है जो नॉर्थसाउंड वन और नॉर्थसाउंड टू चलाता है और स्वतंत्र स्टेशन ओरिजिनल 106 है। अन्य रेडियो स्टेशनों में शामिल हैं एनईसीआर एफएम ("नॉर्थ-ईस्ट कम्युनिटी रेडियो एफएम") डीएबी (DAB) स्टेशन, और श्मु एफएम जिसे "स्टेशन हाउस मीडिया यूनिट" प्रबंधित करता है, जो 99.8 मेगाह्र्स्ट एफएम पर एबरडीन के पहले (और एकमात्र) पूर्णकालिक सामुदायिक रेडियो स्टेशन पर प्रसारण के लिए सामुदायिक सदस्यों की मदद करता है।
त्रिविमसमावयवता
[[चित्र:Isomerism.svg|thumb|right|350px|विभिन्न प्रकार के समायव (isomer)। [[त्रिविम रसायन]] में त्रिविम समावयों का अध्ययन किया जाता है।
त्रिविम समावयवी (Stereoisomers) उन अणुओं को कहते हैं जिनका अणुसूत्र समान होता है तथा बन्धित परमाणुओं का अनुक्रम समान होता है किन्तु स्पेस में अनके परमाणुओं के अभिविन्यास (ओरिएण्टेशन) अलग-अलग होते हैं। त्रिविम समावयवता और [[संरचनात्मक समावयवता]] में यह अन्तर है कि संरचनात्मक समावयवता में सम्बन्धित परमाणुओं के आबन्ध संबंधन (bond connections) या उनके क्रम, अलग-अलग होते हैं।
[[श्रेणी:समावयवता]]
संरचनात्मक समावयवता
रसायन विज्ञान में, किसी यौगिक का संरचनात्मक समावयव (structural isomer या constitutional isomer) उस अन्य यौगिक को कहते है जिसके अणु में स्थित प्रत्येक तत्व के परमाणुओं की संख्या समान हो किन्तु उनके बीच अलग रासायनिक आबंध हो।
उदाहरण के लिए, ब्युटेनॉल ––OH, मेथिल प्रोपिल ईथर ––O–, और डाइएथिल ईथर (––)O का आणविक सूत्र है, लेकिन वास्तव में वे तीन अलग-अलग संरचनात्मक समावयव हैं।
पॉलिनीशियाई लोग
पॉलिनीशियाई लोग (Polynesian people) प्रशांत महासागर के कई द्वीपों पर मूल-रूप से बसने वाले समुदयों का समूह है जो पॉलिनीशियाई भाषाएँ बोलते हैं, जो ओशियानी भाषा-परिवार की एक शाखा है। इस मानव समूह में टोंगा, सामोआ, निउए, हवाई, न्यू ज़ीलैण्ड (माओरी), तहीती, ईस्टर द्वीप और अन्य प्रशांत महासागरीय द्वीप-क्षेत्रों के लोग आते हैं। भाषा, संस्कृति और आनुवांशिकी (जेनेटिक) दृष्टि से पॉलिनीशियाई लोग सुन्दा द्वीपों, ताइवान और माडागास्कर के मूल-निवासियों से सम्बन्धित हैं जो सभी ऑस्ट्रोनीशियाई भाषाएँ बोलते हैं। विश्व में लगभग २० लाख पॉलिनीशियाई लोग हैं।
इंक़लाब ज़िन्दाबाद
इंक़लाब ज़िन्दाबाद (नस्तालीक़: , पंजाबी: ਇਨਕਲਾਬ ਜ਼ਿੰਦਾਬਾਦ) हिन्दुस्तानी भाषा का नारा है, जिसका अर्थ है 'क्रांति की जय हो'। यह नारा उर्दू कवि मौलाना हसरत मोहानी के द्वारा 1921 में दिया गया।जो भारतीय राष्ट्रीय कांग्रेस से जुड़े हुए थे।इस नारे को भगत सिंह और उनके क्रांतिकारी साथियों ने दिल्ली की असेंबली में 8 अप्रेल 1929 को एक आवाज़ी बम फोड़ते वक़्त बुलंद किया जिसने इसे लोकप्रिय बनाया। ।। और इस नारे ने हिन्दुस्तान सोशलिस्ट रिपब्लिकन एसोसिएशन की गतिविधियों को और विशेष रूप से अशफ़ाक़ुल्लाह ख़ाँ, भगत सिंह और चंद्रशेखर आज़ाद को प्रेरित किया। स्वतंत्रता आंदोलन के तारीख़वार भारतीय राजनीतिक उपन्यासों में, स्वतंत्रता समर्थक भावना अक्सर इस नारे को लगाने वाले पात्रों की विशेषता है।
भगत सिंह व साथी अन्य क्रांतिकारी अपनी आखरी सांस तक इंक़लाब ज़िंदाबाद का नारा लगाते रहे। == सन्दर्भ ==
अलोफ़ी, निउए
अलोफ़ी (Alofi) प्रशांत महासागर के दक्षिणी भाग में स्थित निउए द्वीप देश की राजधानी है। यह विश्व की सबसे छोटी राजधानियों में से एक है, क्योंकि इसकी आबादी लगभग १,००० ही है।
मलेशिया के राज्य व संघीय क्षेत्र
प्रशासनिक रूप से मलेशिया एक संघीय राष्ट्र है, जो तेरह राज्यों और तीन संघीय क्षेत्रों में संगठित है। मलय भाषा में राज्यों को "नेगेरी" (Negeri) कहते हैं, जो संस्कृत के "नगर" शब्द से उत्पन्न है। संघीय क्षेत्रों को मलय में "विलायाह पेरसेकुतुअन" (Wilayah Persekutuan) कहते हैं जो अरबी भाषा के "विलायत" शब्द से आया है। मलेशिया के ग्यारह राज्य और दो संघीय क्षेत्र दक्षिणपूर्व एशिया की मुख्यभूमि में मलय प्रायद्वीप पर स्थित है, जो क्षेत्र पश्चिमी मलेशिया कहलाता है। बाक़ी के दो राज्य और एक संघीय क्षेत्र बोर्नियो द्वीप पर स्थित हैं और यह सामूहिक रूप से पूर्वी मलेशिया कहलाते हैं।
दक्षिण अफ्रीका में हिन्दी
दक्षिण अफ्रीका में हिन्दी भाषा एक अनुमान के अनुसार लगभग 9 लाख लोग बोलते हैं। 22 से 24 सितम्‍बर 2012 के मध्य यहीं जोहांसबर्ग में नौवाँ विश्व हिन्दी सम्मेलन भी हुआ था। एक स्थान पर यहाँ हिन्दी बोलने वालों कि संख्या 8,90,292 लिखी गई थी।
हिन्दी शिक्षा संघ एक हिन्दी सेवी संस्थान है जो दक्षिण अफ्रीका में हिन्दी के प्रचार और प्रसार का कार्य करती है। पंडित नरदेव वेदलंकार जिनका जन्म 1915 को गुजरात, भारत में हुआ था, वे दक्षिण अफ्रीका आए। इस दौरान उन्होंने देखा कि हिन्दी भाषा का सही तरीके से विकास नहीं हो रहा है। इसके बाद 25 अप्रैल 1948 को उन्होंने हिन्दी बोलने वालों की एक बैठक बुलाई और अपने मातृभाषा के प्रचार और प्रसार का तरीका खोजने के लिए कहा। इसके बाद उन्होंने "हिन्दी शिक्षा संघ" की स्थापना की। इस कार्य हेतु कुल 35 हिन्दी पाठशाला जुड़े। पंडित जी को इसके बाद पता चला कि हिन्दी सिखाने वाले शिक्षक ही हिन्दी ठीक से नहीं बोल पाते हैं। इसके बाद उन्होंने हिन्दी शिक्षकों को हिन्दी पढ़ाना शुरू किया। जिससे वे अन्य विद्यार्थियों को सही तरीके से हिन्दी सीखा सकें।
जोहोर
जोहोर मलेशिया का एक राज्य है। यह मलेशिया का सबसे अधिक विकसित राज्य माना जाता है। जोहोर के पड़ोस में सिंगापुर द्वीप देश है, जिस से वह जोहोर जलसन्धि द्वारा बिछड़ा हुआ है, हालाँकि आधुनिक काल में इस जलसन्धि पर एक पुल द्वारा सहज सड़क यातायात चलता है।
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। जोहोर का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और जोहोर का नाम "जोहोर दार-उल-ताज़ीम" (جوهر دارالتّعظيم) है, यानि "जोहोर, गरिमा का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और जोहोर राज्य की राजसी राजधानी मुआर है।
2015–16 सनफॉइल सीरीज
2015-16 सनफॉइल सीरीज एक प्रथम श्रेणी क्रिकेट प्रतियोगिता 17 दिसंबर 2015 से 10 अप्रैल 2016 के लिए दक्षिण अफ्रीका में आयोजित किया जाता है।
केदाह
केदाह मलेशिया का एक राज्य है। यह मलेशिया के उत्तरी सीमा पर स्थित है। इसके पश्चिम में अंडमान सागर, उत्तर में तथा उत्तरपूर्व में थाइलैंड, दक्षिणपूर्व में पेराक राज्य तथा दक्षिणपश्चिम में पेनांग राज्य हैं। केदाह राज्य के अंतर्गत अनेक द्वीप भी हैं जिनमें प्रमुख उत्तरपश्चिम में स्थित लांगकवी है।
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केदाह का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केदाह का नाम "केदाह दार-उल-अमन" (قدح در الامن) है, यानि "केदाह, शांति का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और केदाह राज्य की राजसी राजधानी अनक बुकित है।
केदाह के सर्वोच्च पर्वत की ऊँचाई लगभग 6,000 फुट है जो इस राज्य के पूर्वी भाग में उत्तर से दक्षिण फैले हैं। नदियाँ प्राय: छोटी हैं जिनमें प्रमुख केडा तथा मुडा हैं। इस राज्य का क्षेत्रफल 3,639 वर्गमील तथा जनसंख्या 9,88,358 (1969) है जिनमें से दो तिहाई मनुष्य मलय जाति के मुसलमान हैं।
अलोर सेतार (Alor star) इसकी राजधानी है जो केडा नदी के किनारे समुद्र से 10 मील दूर स्थित है। सुंगेई पतानी (Sungei Patani) इसका दूसरा मुख्य नगर है। मलय राज्यसंघ के अंतर्गत यहाँ सर्वाधिक चावल उत्पन्न होता है। इसकी अन्य उपजें रबर, नारियल तथा टैपिओका (Tapioca) है।
केलंतन
केलंतन मलेशिया का एक राज्य है। यह पूर्वोत्तरी मलेशिया में स्थित है और इसकी उत्तरी सीमा थाईलैण्ड से लगती है। यह राज्य मलेशिया के अन्य राज्यों की तुलना में अधिक ग्रामीण और कम विकसित है, जिस कारणवश यहाँ की संस्कृति भी विशेष है। यहाँ की मलय भाषा भी ज़रा अलग है, हालाँकि अन्य मलय उपभाषाएँ बोलने वाले इसे काफ़ी हद तक समझ सकते हैं। केलंतन में मलिशिया के ओरंग असली कहलाने वाले आदिवासी समुदाय भी मिलते हैं।
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केलंतन का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केलंतन का नाम "केलंतन दार-उल-नइम" (كلنتن دار النّعيم) है, यानि "केलंतन, आनंद का घर"।
मेलाका
मलाका या मलक्का मलेशिया का एक राज्य है। यह मलय प्रायद्वीप के दक्षिणी छोर पर मलक्का जलसन्धि के तट पर स्थित है, जिसके पार इण्डोनेशिया का सुमात्रा द्वीप है। मेलाका मलय इतिहास का सबसे पुराना सल्तनत था, लेकिन सन् १५११ में इसपर पुर्तगालियों ने कब्ज़ा कर लिया और सल्तनत को समाप्त कर दिया। आधुनिक काल में यहाँ अब "यांग दि-पेरतुआ नेगेरी" (अर्थ: नगराध्यक्ष) नामक अधिकारी राज्यपाल का पद धारण करता है।
15 अप्रैल १९८९ को मलक्का को एतिहासिक शहर घोषित किया गया था । यह तो भी यूनेस्को विश्व विरासत स्थल के रूप में सूचीबद्ध किया गया था 7 जुलाई २००८ के बाद से । 20 अक्टूबर २०१० को एक घटना की घोषणा की है कि मलक्का ' के रूप में विकसित राज्य ' के मानक से मुलाकात की थी आर्थिक सहयोग और विकास के लिए संगठन द्वारा बाहर सेट और  "प्रगतिशील मेलाका २०१० की घोषणा" किया गया था । राज्य एक अपेक्षाकृत अच्छी तरह से शिक्षित जनसंख्या है, ९९.५% की युवा साक्षरता दर के रूप में मिलेनियम विकास लक्ष्यों रिपोर्ट २०१५ द्वारा सूचित किया । २०१६ में, मलक्का मलेशिया में रहने के लिए सबसे सुरक्षित जगह बन जाते हैं । राज्य अपराध की दरें ३,६६३ में २०१६ के मुकाबले २०१७ में दर्ज ३,०९६ मामलों के साथ २०१७ में १५.५ फीसदी तक गिरा । राज्य सामाजिक रिपोर्ट २०१७ 26 जुलाई को प्रकाशित, २०१८ ने बताया कि मलक्का राज्य है कि केवल १.० प्रतिशत के साथ २०१७ में सबसे कम बेरोजगारी की दर दर्ज की गई । हाल के वर्षों में, मलक्का कई अंतरराष्ट्रीय वाहवाही मिली है । शहर के कई प्रकाशनों द्वारा सूचीबद्ध किया गया है, सहित फोर्ब्स और अकेला ग्रह, एशिया और दुनिया के शीर्ष यात्रा स्थलों में से एक के रूप में । मलक्का Tripadvisor द्वारा मलेशिया में 10 सर्वश्रेष्ठ स्थलों में से एक के रूप में सूचीबद्ध । Waze App ' में ड्राइव के लिए सर्वश्रेष्ठ सिटी ' पुरस्कार के साथ मलक्का वाहवाही । विश्व स्तर पर, मलक्का सिडनी, लिस्बन और बार्सिलोना जैसे अंय प्रमुख महानगरों से आगे है । शहर भी सबसे अच्छा सड़क कला शहरों के 15 के रूप में HuffPost द्वारा सराहना की है । इसके अलावा, समय प्रकाशन रहने और रिटायर करने के लिए सबसे अच्छी जगहों में से एक के रूप में मलक्का रखा ।
यह मलाया प्रायद्वीप के पश्चिमी तट पर १६६४ वर्ग किमी में फैले मलक्का क्षेत्र की राजधानी और बंदरगाह है । यह बहुत प्राचीन बस्ती है । कहा जाता है कि मलाया के राजा ने 15वीं शताब्दी में इस शहर की स्थापना की थी । द्वितीय विश्व युद्ध के दौरान, यह जापानी के अधीन रहे और १९५७ में स्वतंत्र हो गया और मलाया गणराज्य का हिस्सा बन गया ।
प्राचीन काल से ही भारत तथा चीन से इसका व्यापारिक संबंध है पर इसकी अत्यधिक वृद्धि अंग्रेजों के आने के बाद ही हुई। नवीन मलाका में अब भी पुर्तगाली और हॉलैंड वासियों के प्राचीन भवनों के ध्वंसावशेष मिलते हैं। यह पूर्वी एशिया का सबसे महत्वूपर्ण तथा बड़ा औद्योगिक केंद्र है। इसके पृष्ठप्रदेश में भूमध्यरेखीय सघन सदाबहार वन पाए जाते हैं। तटीय भागों में पश्चिम की ओर मैंग्रोव जाति के वृक्ष अधिक पाए जाते हैं। यहाँ का मुख्य उद्यम कृषि है। यहाँ के निवासी, रबर, धान, नारियल, अनन्नास तथा गरम मसालों की खेती करते हैं। इस बंदरगाह से रबर, नारियल, चावल तथा गरम मसालों का निर्यात होता है।
मलाका जलडमरूमध्य, सुमात्रा तथा मलाया प्रायद्वीप को एक दूसरे से अलग करनेवाला एक जलडमरूमध्य है जो दक्षिणी चीन सागर तथा हिन्द महासागर को आपस में मिलाता है। इस जलसंधि की लंबाई ५०० मील तथा चौड़ाई २५ मील से १०० मील तक है। इसके दक्षिण-पूर्वी छोर पर स्थित एक छोटे द्वीप पर सिंगापुर स्थित है। इस जलसंधि के द्वारा संसार का सबसे अधिक माल आता जाता है।
नेगेरी सेमबिलान
नेगेरी सेमबिलान मलेशिया का एक राज्य है। यह प्रायद्वीपीय मलेशिया के पश्चिमी तट पर स्थित है। मलय भाषा में "सेमबिलान" का मतलब "नौ" और नेगेरी का अर्थ "नगरी" या "राज्य" (यह शब्द संस्कृत से आया है) होता है, यानि "नेगेरी सेमबिलान" का अर्थ "नौ ग्राम" है। यह उस समय पड़ा जब सुमात्रा द्वीप के पश्चिमी भाग से मिनंगकाबाऊ समुदाय के लोगों ने यहाँ आकर नौ गाँव बसाये। नेगेरी सेमबिलान के लोगों के चहरों में आज भी मिनंगकाबाऊ नैन-नक्श झलकते हैं।
अधिकतर मलेशियाई राज्यों में एक ही राजपरिवार से आने वाला सुल्तान औपचारिक राजाध्यक्ष होता है, लेकिन नेगेरी सेमबिलान में समय-समय पर राज-मुखियाओं का एक गुट आपसी सहमति से अपने में से किसी एक को राज्य का यामतुआन बेसर (राजाध्यक्ष) चुनता है। मलेशिया में कुछ राज्यों को औपचारिक अरबी भाषा के नाम भी दिये जाते हैं और नेगेरी सेमबिलान का नाम "नेगेरी सेमबिलान दार-उल-ख़ुसूस" (نڬري سمبيلن دار الخصوص) है, यानि "नेगेरी सेमबिलान, विशेष स्थान"।
पेराक
पेराक मलेशिया का एक राज्य है। पूर्व मलेशिया के साबाह राज्य व सारावाक राज्य और प्रायद्वीपीय मलेशिया के पाहांग राज्य के बाद यह देश का चौथा सबसे बड़ा राज्य है।
पेराक के पश्चिमोत्तरी भाग में कभी गंगा नेगारा (गंगा नगरी) नामक हिन्दू-मलय राज्य हुआ करता था। पेराक राज्य में १९वीं सदी में बड़े पैमाने पर टिन का खनन आरम्भ हुआ। "पेराक" का अर्थ मलय भाषा में "चांदी" होता है जो शायद टिन के चांदी जैसे रंग के ऊपर पड़ा। जब अंतरराष्ट्रीय बाज़ारों में टिन के दाम गिरे तो राज्य की अर्थव्यवस्था को गहरा धक्का पहुँचा।
पेरलिस
पेरलिस मलेशिया का एक राज्य है। यह देश का सबसे छोटा राज्य है और मलेशिया के उत्तरतम भाग में थाईलैण्ड के साथ सटा हुआ है। यह कभी थाई साम्राज्य का भाग हुआ करता था और थाई भाषा में इसे पालित (ปะลิส, Palit) कहा जाता है। ब्रिटिश काल में ब्रिटेन ने मलेशिया से लड़कर उनसे पेरलिस ले लिया और उसे अपने मलय प्रायद्वीप के उपनिवेश में सम्मिलित कर लिया। पेरलिस में आबादी का ८८% मुस्लिम है, १०% बौद्ध और १% हिन्दू।
यहाँ के पुराने राजकीय परिवार को सरकार में समारोही-संवैधानिक पद मिला हुआ है, और उस में से एक "राजा" (मलय भाषा व अंग्रेज़ी में भी यही शब्द प्रयोगित है) को सर्वोच्च राज्याध्यक्ष माना जाता है, हालांकि उनकी प्रशासनिक व्यवस्था में वास्तविक भूमिक बहुत कम है।
सेलांगोर
सेलांगोर मलेशिया का एक राज्य है। यह मलय प्रायद्वीप के पश्चिमी तट पर स्थित है। सेलांगोर का क्षेत्र कुआला लम्पुर और पुत्रजय के संघीय क्षेत्रों को घेरे हुए है, जो कभी इसी राज्य का हिस्सा हुआ करते थे। सकल घरेलू उत्पाद (जी॰डी॰पी॰) के हिसाब से सेलांगोर की अर्थव्यवस्था पूरे मलेशिया की अर्थव्यवस्था की २३% है और यह अन्य किसी भी राज्य से अधिक है। इस राज्य की जनसंख्या भी किसी अन्य राज्य से अधिक है और जीवन स्तर सबसे ऊँचा है।
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। सेलांगोर का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और सेलांगोर का नाम "सेलांगोर दार-उल-एहसान" (سلاڠور دار الإحسان) है, यानि "सेलांगोर, एहसानों का घर"।
तेरेंगानू
तेरेंगानू मलेशिया का एक राज्य है। यह प्रायद्वीपीय मलेशिया के पूर्वोत्तरी तट पर दक्षिण चीन सागर के किनारे स्थित है। इस राज्य में कई द्वीप भी आते हैं जिनमें रेदंग द्वीप प्रसिद्ध है।
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। तेरेंगानू का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और तेरेंगानू का नाम "तेरेंगानू दार-उल-ईमान" (ترڠڬانو دار الإيمان) है, यानि "सेलांगोर, ईमान का घर"।
साबाह राज्य
साबाह मलेशिया का एक राज्य है। यह और सारावाक दो राज्य हैं जो बोर्नियो द्वीप पर स्थित हैं। साबाह मलेशिया का सबसे पूर्वी राज्य है और यह बोर्नियो द्वीप के पूर्वोत्तरी भाग में स्थित है। दक्षिण में राज्य की सीमा इण्डोनेशिया से लगती हैं और उत्तर में इसकी फ़िलिपीन्स के साथ समुद्री सीमा है। सारावाक के बाद यह देश का दूसरा सबसे बड़ा राज्य है।
बोर्नियो के इस भाग में स्थानीय समुदाय सर्वाधिक हैं, जिनमें कादाज़ान, दुसुन और बाजऊ महत्वपूर्ण हैं और जो अधिकतर ईसाई मत और सर्वात्मवाद के अनुयायी हैं। मलेशिया का भाग बनने के बाद, बहुत से मुस्लिम मलय लोग भी यहाँ आकर बस गये हैं। इसके अलावा, फ़िलिपीन्स का दक्षिणी भाग भी समुद्र के पार समीप ही स्थित है। वहाँ दशकों से गृहयुद्ध की स्थिति होने के कारण वहाँ से भी कई शरणार्थी यहाँ आ गये हैं। हालांकि फ़िलिपीन्स एक ईसाई-बहुसंख्यक देश है, दक्षिणी फ़िलिपीन्स में मुसलिमों की बहुतायत है और यह शराणार्थी भी अधिकतर मुस्लिम हैं। इस अनियंत्रित आप्रवासन से स्थानीय मूल निवासियों का जनसंख्या-प्रतिशत घटता चला गया है और यह यहाँ एक बड़े राजनैतिक व सामाजिक तनाव का कारण बन गया है।
सारावाक
सारावाक मलेशिया का एक राज्य है। यह और साबाह दो राज्य हैं जो बोर्नियो द्वीप पर स्थित हैं। यह बोर्नियो के पश्चिमोत्तर में स्थित है और इसकी सीमाएँ पूर्व में साबाह राज्य से और दक्षिण में इण्डोनेशिया से लगती हैं। नन्हा-सा ब्रुनेई देश पूरी तरह सारावाक से सटा हुआ है। सारावाक, साबाह और ब्रुनेइ तीनों के उत्तर में दक्षिण चीन सागर है। यह पृथ्वी की भूमध्य रेखा से ठीक उत्तर में स्थित है और इसका बड़ा भाग वर्षावन से ढका हुआ है जिसमें कई प्राणी व वनस्पति जातियाँ मिलती हैं। क्षेत्रफल के हिसाब से सारावाक मलेशिया का सबसे बड़ा देश है और तुलना के लिये भारत के तमिल नाडु राज्य से ज़रा छोटा है।
सारावाक के ३०% लोग डायक समुदाय की इबान शाखा के हैं (जो समुद्री डायक भी कहलाते हैं)। यह अधिकतर ईसाई हैं। इनके अलावा यहाँ २३% चीनी और २०% मलय बसे हुए हैं।
अज़ीमुल्ला खां
अज़ीमुल्ला खां युसफ्जई (1830-1859), "दीवान अज़ीमुल्ला खां", भी कहते थे Nana Sahib के सेक्रेटरी और बाद में प्रधानमंत्री नियुक्त हुए (इसलिए दीवान का अगेतर लगा)। उन्हें क्रांतिकारी अज़ीमुल्ला खां भी कहा जाता है।
अज़ीमुल्ला खां 1857 की क्रान्ति के कर्णधार थे। उन्हें नाना साहेब जैसे अमीरों को भी प्रभावित किया।
अज़ीमुल्ला को अपनी मां के साथ 1837-38 के अकाल से एक भूखे मुस्लिम लड़के के रूप में बचा लिया गया, जब उन्हें कानपुर में एक मिशन पर आश्रय प्रदान किया गया। वहां उन्होंने अंग्रेजी, ही नहीं फ्रेंच भी सीखी, जो 19 वीं सदी में एक भारतीय के लिए कोई छोटी उपलब्धि नहीं।
अलोर सेतार
अलोर सेतार मलेशिया के केदाह राज्य की राजधानी और उस राज्य का दूसरा सबसे बड़ा शहर है। यह मलेशिया व थाईलैण्ड के बीच चलने वाले रेलमार्ग पर स्थित होनें के कारण उत्तरी मलय प्रायद्वीप का एक महत्वपूर्ण नगर है। अलोर सेतार के दफ़्तर मलेशिया के अन्य शहरों से अलग हैं क्योंकि उनमें रविवार से बृहस्पतिवार तक काम चलता है और शुक्रवार व शनिवार को छुट्टी होती है।
प्रथम बौद्ध संगीति
थेरवाद परम्परा के अनुसार प्रथम बौद्ध संगीति महात्मा बुद्ध के परिनिर्वाण के अगले वर्ष (५४३ - ५४२ ईसापूर्व) हुई थी। किन्तु महायान परम्परा के अनुसार यह संगीति इससे भी पूर्व अलग-अलग तिथियों पर होने की सूचना मिलती है। कुछ पाश्चात्य विद्वानों के अनुसार प्रथम संगीति, उक्त तिथि के बाद हुई थी।
यह संगीति मगधसम्राट अजातशत्रु द्वारा राजगृह आहूत में की गयी थी। इसमें ५०० से ३०० भिक्षुओं ने भाग लिया था। सूत्रों के अनुसार राजगृह में यह संगीति सप्तपर्णी गुफा, क्षत्रिय गुफा, पिप्पल पर्वत या गृधकूट में हुई थी। इस संगीति की अध्यक्षता महाकाश्यप ने की थी। इस संंगीति में ज्ञान की प्राप्ति कर जैन भिक्षुओं मौक्ष पाने के लिए स्वंय को धर्म पथ पर अपना जीवन व्यतीत करते थे।  प्रथम बौद्ध संगीति के कार्य-  1) सुत्त पिटक का संकलन आनंद ने किया।  2) विनय पिटक का संकलन उपाली ने किया।
कोता भारू
कोता भारू (Kota Bharu) मलेशिया के केलंतन राज्य की राजधानी है और यह केलंतन के पारम्परिक राजपरिवार (सुल्तान और सुल्ताना) का घर भी है। इस शहर के नाम में "कोता" शब्द संस्कृत के "कोट" (अर्थ: क़िला) से और "भारू" मलय भाषा के "नये" अर्थ वाले शब्द से है, यानि शहर के नाम का अर्थ "नया क़िला" है।
सप्तपर्णी गुफा
सप्तपर्णी गुफा (या सत्तपर्णगुहा) राजगीर की एक पहाडी में स्थित गुफा है। कुछ सूत्रों के अनुसार प्रथम बौद्ध संगीति का आयोजन इसी स्थान पर हुआ था। यहाँ गरम जल का एक स्रोत है जिसमें स्नान करने से स्वास्थ्य लाभ होता है। यह हिन्दुओं के लिये पवित्र कुण्ड है।
महर्षि पाणिनि संस्कृत एवं वैदिक विश्वविद्यालय
महर्षि पाणिनि संस्कृत एवं वैदिक विश्वविद्यालय, उज्जैन में स्थित मध्य प्रदेश का एक विश्वविद्यालय है। उज्जैन के सांस्कृतिक और पौराणिक महत्व को ध्यान में रखते हुए राज्य शासन ने संस्कृत भाषा और प्राचीन ज्ञान-विज्ञान के अभिवर्धन एवं प्रसार हेतु उज्जैन में संस्कृत विश्वविद्यालय स्थापित करने का निर्णय लिया। महर्षि पाणिनि संस्कृत विश्वविद्यालय अधिनियम 2006 (क्रमांक 15 सन् 2008) के तहत 15 अगस्त 2008 से इस विश्वविद्यालयए की स्थापना की गई तथा 17 अगस्त 2008 को राज्य के मुख्यमंत्री शिवराज सिंह चौहान की अध्यक्षता में तत्कालीन राज्यपाल एवं कुलाधिपति डॉ॰ बलराम जाखड़ द्वारा इसका विधिवत् शुभारंभ किया गया।
विश्वविद्यालय का कार्यालय देवास रोड, उज्जैन स्थित बिड़ला शोध संस्थान परिसर में दिनांक 17 अगस्त 2008 से प्रारंभ किया गया। विश्वविद्यालय का कार्यालय क्षिप्रांजली न्यास की भूमि में स्थित बिरला शोध संस्थान के भवन में विधिवत् संचालित हो रहा है। भूमि का कुल क्षेत्रफल 1,25,420 वर्गफीट के लगभग है तथा भवन का क्षेत्रफल लगभग 10,200 वर्गफीट है। इसी भवन में कार्यालय के अतिरिक्त पाँच विश्वविद्यालय अध्यापन विभागों की कक्षायें भी लगायी जा रही हैं। भवन किराये पर है।
दिनांक 25.3.2010 को मध्यप्रदेश विद्यानसभा द्वारा ‘महर्षि पाणिनि संस्कृत विश्वविद्यालय, उज्जैन’ के अधिनियम में ‘वैदिक’ शब्द को जोड़े जाने के सम्बन्ध में संशोधन का प्रस्ताव पारित किया गया। तदनुसार इस विश्वविद्यालय का नाम ‘महर्षि पाणिनि संस्कृत विश्वविद्यालय’ के स्थान पर ‘महर्षि पाणिनि संस्कृत एवम् वैदिक विश्वविद्यालय’ हुआ। इस विश्वविद्यालय में संस्कृत भाषा के पारंपरिक विषयों जैसे शुक्लयजुर्वेद/ नव्य व्याकरण/ फलित ज्योतिष/ सिद्धान्त ज्योतिष एवं साहित्य में शास्त्री (BA), आचार्य (MA), के अध्ययन अध्यापन एवं विशिष्टाचार्य (M. Phil.), विद्यावारिधि (Ph.d) में शोध की समुचित व्यवस्था उपलब्ध है।  इसके अतिरिक्त BA (संस्कृत प्राच्य) M A (संस्कृत प्राच्य)/ ज्योतिर्विज्ञान का अध्ययन का एकमात्र श्रेष्ठ केंद्र है।  सत्र जुलाई 2018-19 से विश्वविद्यालय परिसर में चार वर्षीय एकीकृत शास्त्री-शिक्षाशास्त्री(B.A.B.ED.) पाठ्यक्रम भी आरम्भ किया जा रहा है। यह भारत का प्रथम संस्कृत विश्वविद्यालय है जिसके परिसर में यह पाठ्यक्रम आरम्भ हो रहा है।  विश्वविद्यालय में संस्कृत के एक वर्षीय व्यावसायिक पाठ्यक्रम भी संचालित हैं जिनसे शीघ्र ही स्वरोजगार प्राप्त किया जा सकता है। इनमें एक वर्षीय व्यावसायिक ज्योतिष डिप्लोमा/ व्यावसायिक वास्तुशास्त्र/ संस्कृत संभाषण / पौरोहित्य पाठ्यक्रम संचालित किए जाते हैं।  इसके अतिरिक्त हस्तरेखा विज्ञान , रत्नविज्ञान एवं अन्य प्रमाणपत्रीय पाठ्यक्रम भी संचालित है।[[श्रेणी:मध्य प्रदेश के विश्वविद्यालय]]
कविकुलगुरु कालिदास संस्कृत विश्वविद्यालय
कविकुलगुरु कालिदास संस्कृत विश्वविद्यालय महाराष्ट्र के रामटेक में स्थित एक संस्कृत विश्वविद्यालय है। स्थापित-1997 आदर्श वाक्य-राष्ट्रहिताय संस्कृतम्
भारत स्थित संस्कृत विश्वविद्यालयों की सूची
भारत तथा के संस्कृत विश्वविद्यालयों की सूची नीचे दी गयी है-
नलबाड़ी
नलबाड़ी (Nalbari) भारत के असम राज्य के नलबाड़ी ज़िले में स्थित एक शहर है। यह उस ज़िले का मुख्यालय भी है।
श्री जगन्नाथ संस्कृत विश्वविद्यालय
श्री जगन्नाथ संस्कृत विश्वविद्यालय ओडिशा के जगन्नाथ पुरी में स्थित एक संस्कृत विश्वविद्यालय है। स्थापित-1981 आदर्शवाक्य- सत्यं ज्ञानं अनन्तम्
जैवनिस्यंदन
जैवनिस्यन्दन (बायोफिल्ट्रेशन) एक नवीन तकनीक है, जिसके द्वरा दुर्गन्धपूर्ण गैस और कम सान्द्र वाष्पशील कार्बनिक यौगिकों (वोलेटाइल आर्गेनिक कंपाउंड्स) को समाप्त किया जाता है। किसी भी वस्तु में दुर्गन्घ उसमे पलने वाले कीटाणुओं के उपस्थिति से होता है। इन कीटाणुओं को बायोफिल्ट्रेशन द्वारा समाप्त किया जा सकता है।
इसका आकर एक घन मीटर से लेकर पचास घन मीटर तक हो सकता है। बायो-फ़िल्टर का मुख्य काम हवा धारा में समाहित प्रदूषकों को सूक्ष्मजीवों के साथ मुठभेड़ करना होता है जिसके कारण दुर्गन्ध फैलानेवाले कीटाणुओं का विनाश हो जाता है। बायो फ़िल्टर बॉक्स के अंदर फ़िल्टर लगे होते है जो सूक्ष्मजीवों के लिए प्रजनन भूमि का काम करते हैं। सूक्ष्मजीव नमी की एक पतली परत में रहते हैं, जिसे बायो-फिल्म कहते हैं। यह फिल्म फ़िल्टर के घटक को चारो तरफ से घेर लेती है और जैवछनन के दौरान प्रदूषित हवा को फ़िल्टर बॉक्स के अंदर धीरे-धीरे पंप किया जाता है। तब प्रदूषित हवा को बायो-फ़िल्टर के फिल्म सोख लेती है और परिष्कृत हवा को बाहर छोड़ देती है। इसी समय सूक्ष्मजीव सोखे गए प्रदूषित पदार्थों को नष्ट करती है और ऊर्जा, कार्बन डाईऑक्साइड और पानी का निर्माण करती है। इस पूरे प्रक्रिया को जैवनिस्पंदन कहते हैं।
यह जैविक बिघटन प्रक्रिया को निम्न तरीके से दर्शाया जा सकता है:
सद्विद्या पाठशाला
सद्विद्या पाठशाला कर्नाटक के मैसूर में स्थित शैक्षिक संस्थानों का समूह है। यह मैसूर के प्रमुख शैक्षिक संस्थानों मेम से एक है। यह कन्नड, हिन्दी, संस्कृत एवं अंग्रेजी भाषाओं की शिक्षा का प्रमुख केन्द्र है। १८५४ में श्री पेरिस्वामी तिरुमलाचार्य द्वारा स्थापैत यह संस्थान मैसूर के प्राचीनतम संस्थानों में से एक है।
श्री सोमनाथ संस्कृत विश्वविद्यालय
श्री सोमनाथ संस्कृत विश्वविद्यालय () गुजरात के सौराष्ट्र विभाग में गीर-सोमनाथ जिले में स्थित एक विश्वविद्यालय है। यह गुजरात राज्य का एकमात्र संस्कृत विश्वविद्यालय है। “पूर्णता गौरवाय” (गौरव के लिए पूर्णता) ये विश्वविद्याल का ध्येयसूत्र है। इस विश्वविद्यालय का व्याप सम्पूर्ण गुजरातराज्य में है। अतः वह सम्पूर्ण राज्य में कहीं भी संशोधन केन्द्र और शैक्षणिक केन्द्र का प्रस्थापन कर सकता है। सम्पूर्ण राज्य में पैंतीस से अधिक (३५+) महाविद्यालय इस विश्वविद्याल से सम्बद्ध हैं।
इसकी स्थापना १ अप्रैल २००५ को की गयी थी। यह गुजरात का राज्य-विश्वविद्यालय है जिसमें शिक्षा का माध्यम संस्कृत है। शास्त्री (B.A.), शिक्षाशास्त्री (B.Ed.) और आचार्य (M.A.) पाठ्यक्रमों के अलावा इस विश्वविद्यालय ने पूरे गुजरात में केन्द्र स्थापित किए हैं जहाँ से मन्दिर प्रबन्धन, पौरोहित्य, ज्योतिष, वास्तुशास्त्र, योग, बोलचाल की संस्कृत आदि में डिप्लोमा और सर्टिफिकेट पाठ्यक्रम चलाए जाते हैं। यहाँ की यज्ञशाला में प्रतिदिन यज्ञ होता है। इसके पुस्तकालय का नाम 'शारदा भवन' है जिसमें ७ हजार से आधिक पुस्तकें हैं। यहाँ निःशुल्क छात्रावास सुविधा प्रदत्त है।
कुमार भास्कर वर्मा संस्कृत एवं पुरातन अध्ययन विश्वविद्यालय
श्री कुमार भास्कर वर्मा संस्कृत एवं पुरातन अध्ययन विश्वविद्यालय असम के नलबाडी में स्थित एक संस्कृत विश्वविद्यालय है। इसकी स्थापना २०११ में हुई थी। इसकी स्थापना का मुख्य उद्देश्य संस्कृत भाषा एवं कामरूप के इतिहास का अध्ययन करना है। इसके अलावा इसमें कला, मानविकी एवं व्यावसायिक पाठ्यक्रम भी संचालित हैं।
P (अक्षर)
P (named "pee" /ˈpiː/ ) modern English alphabet का १६वां अक्षर हैand the ISO basic Latin alphabet.
थानेसर
थानेसर (Thanesar) भारत के हरियाणा राज्य के कुरुक्षेत्र ज़िले में स्थित एक नगर है। यह दिल्ली से 160 किमी उत्तर-पश्चिम में स्थित है। कुरुक्षेत्र का शहरी सीमा अब थानेसर से मिल गयी है।
थानेसर या थानेश्वर (स्थानीश्वर) हरियाणा का एक ऐतिहासिक नगर एवं हिन्दुओं का तीर्थ है। यह सरस्वती घग्गर नदी के तट पर स्थित है। सन् 1014 में महमूद गजनवी ने थानेश्वर में लूटपाट की और चक्रस्वामी की मूर्ति तोड़कर मन्दिर को भारी नुकसान पहुँचाया।
इस्लामी गणराज्य
इस्लामी गणराज्य, या इस्लामी जम्हूरिया(अरबी:الجمهورية الإسلامية;"अल्'जम्हूरियत् अल्'इस्लामियाह्"/उर्दू:اسلامی جمہوریہ;"इस्लामी जम्हूरिया"/फ़ारसी:جمهوری اسلامی;"जम्हूरी इस्लामी") एक ऐसी रियासत या राजनैतिक व्यवस्था होती है, जिसे संविधान में बतौर इस्लामिक गणराज्य निर्दिष्ट एवं वर्णित किया गया हो। इस शब्दावली की विस्तृत परिभाषा, देश-दर-देश एवं संविधान-दर-संविधान भिन्न हो सकती है, परंतु सैद्धांतिक तौर पर ऐसी व्यवस्था की मूल-विचारधारा में इस्लामीक सिद्धांतों एवं गणतांत्रिक सिद्धांतों का सम्मिलन होता है। अर्थात् इस व्यवस्था में नाहीं संपूर्णतः इस्लामिक सिद्धांत होते हैं, नाहीं संपूर्णतः गणतांत्रिक सिद्धांत होते हैं, बलकी इन दोनों विचारधाराओं का सम्मिलित रूप होता है। आधिकतर परिस्थितियों में, राजनयिक तंत्र व कार्यप्रणाली, गणतांत्रिक सिद्धांतों पर होती है, और न्यायिक व्यवस्था एवं नागरिक व दंड संहिता इस्लामिक उसूलों पर आधारित होती है। पाकिस्तान विश्व का पहला ऐसा देश था जिसने संवैधानिक तौर पर स्वयं को एक "इस्लामिक गणराज्य" घोषित किया था, एवं इस शब्द का उपयोग भी सर्वप्रथम पाकिस्तान के 1956 के संविधान में ही किया गया था। तत्पश्चात, मॉरीतानिया ने 28 नवंबर 1958 में अपने नाम के साथ इस्लामी गणराज्य शब्द का इस्तेमाल किया, ईरान ने ईरानी क्रांती के बाद और अफगानिस्तान ने 2001 में तालिबान सरकार समाप्ति के बाद अपने नाम के साथ इस्लामी गणराज्य शब्द को जोड़ा। वर्ष 2015 में गाम्बिया ने भी स्वयं को एक इस्लामी गणराज्य घोषित कर लिया था।
विश्व में मौजूदा 5 इस्लामी गणराज्य हैं:
गीर सोमनाथ जिला
गीर सोमनाथ ज़िला भारत के गुजरात राज्य का एक ज़िला है। ज़िले का मुख्यालय वेरावल है। ज़िला सौराष्ट्र क्षेत्र में स्थित है।
गीर का सुविख्यात जंगल और अती प्राचीन सोमनाथ ज्योतिर्लिंग के नाम से ज़िले का नाम गीर सोमनाथ पड़ा है। अगस्त २०१३ में गुजरात के तत्कालीन मुख्यमंत्री नरेन्द्र मोदी द्वारा सात नये ज़िले कि घोषणा की गई थी। गीर सोमनाथ ज़िला जूनागढ ज़िले से बनाया गया है। गीर का जंगल और सोमनाथ मंदिर के कारण ये विस्तार पूरे भारत में मशहूर है।
अहमद अबुल घेइत
अहमद अबुल घेइत (, उपनाम: अबुल अल-घेइत, अबुल एल-घेइत, आदि), (जन्म: 12 जून 1942), मिस्र के एक राजनयिक हैं,जो मार्च 2016 में अरब लीग के महासचिव चने गए हैं। 22 सदस्यीय संगठन अरब लीग ने काहिरा में संपन्न एक आपातकालीन बैठक में सर्वसम्मति से उन्हें महासचिव नियुक्त किया। वे वर्ष 2004 से 2011 तक राष्ट्रपति होस्नी मुबारक के शासन काल में मिस्र के विदेश मंत्री रहे।
यांग दि-पेरतुआ नेगेरी
यांग दि-पेरतुआ नेगेरी (Yang di-Pertua Negeri) मलेशिया के कुछ राज्यों के औपचारिक अध्यक्ष होते हैं, जिनका पात्र लगभग भारत के राज्यपाल के बराबर होता है। "यांग दि-पेरतुआ नेगेरी" का अर्थ मलय भाषा में "राज्य का अध्यक्ष" है (ध्यान दें कि मलय में नगर शब्द संस्कृत से आया है लेकिन मलय में इसका अर्थ "शहर" नहीं बल्की "राज्य" है)। मलेशिया के अधिकतर राज्यों में पुराने राजपरिवारों के सुल्तान या राजा ही औपचारिक अध्यक्ष होते हैं लेकिन वर्तमानकालीन मलेशिया में पेनांग, मेलाका, साबाह और सारावाक राज्यों के सर्वोच्च अधिकारी को यांग दि-पेरतुआ नेगेरी की उपाधि मिली हुई है। इन्हें इन राज्यों के केतुआ मेंतेरी (मुख्य मंत्री के बराबर) को नियुक्त करने का और अन्य संवैधानिक कार्यों को चलाने का अधिकार मिला हुआ है।
छेदी जगन
छेदी भरत जगन (२२ मार्च १९१८ - ६ मार्च १९९७) दक्षिण अमेरिका के गयाना देश के एक राजनेता थे। वे सन् १९५३ में ब्रिटिश गयाना के पहले मुख्य मंत्री (Chief Minister) चुने गये और फिर १९६१-१९६४ काल में ब्रिटिश गयाना के प्रधान मंत्री चुने गये। स्वतंत्रता के बाद १९९२-१९९७ काल में वे गयाना के राष्ट्रपति बने। गयाना में उन्हें अक्सर राष्ट्रपिता के रूप में देखा जाता है।
प्रायद्वीपीय मलेशिया
प्रायद्वीपीय मलेशिया या पश्चिमी मलेशिया दक्षिणपूर्व एशिया के मलेशिया देश का वह हिस्सा है जो मलय प्रायद्वीप के दक्षिणी भाग और उसके समीप के कुछ द्वीपों पर स्थित है। इसकी सीमाएँ उत्तर में थाईलैण्ड से मिलती हैं और दक्षिण में सिंगापुर का द्वीप देश इसके पास है। दक्षिणपूर्व में मलक्का जलसन्धि के पार इण्डोनेशिया का सुमात्रा द्वीप है। मलेशिया का एक दूसरा भाग, जो पूर्व मलेशिया कहलाता है, प्रायद्वीपीय मलेशिया से पूर्व में दक्षिण चीन सागर के पार बोर्नियो द्वीप पर स्थित है। मलेशिया की लगभग ८०% आबादी व अर्थव्यवस्था प्रायद्वीपीय मलेशिया में है। मलेशिया के १३ राज्यों व ३ संघीय क्षेत्रों में से ११ राज्य और २ संघीय क्षेत्र प्रायद्वीपीय मलेशिया मे स्थित हैं।
पूर्व मलेशिया
पूर्व मलेशिया (East Malaysia) या मलेशियाई बोर्नियो (Malaysian Borneo) दक्षिणपूर्व एशिया के मलेशिया देश का वह भाग है जो बोर्नियो द्वीप के उत्तरी हिस्से में स्थित है। इसमें साबाह राज्य, सारावाक राज्य और लबूअन संघीय क्षेत्र आते हैं। यह मलय प्रायद्वीप पर स्थित प्रायद्वीपीय मलेशिया से पूर्व में अवस्थित है। मलेशिया के इन दोनो भागों के बीच दक्षिण चीन सागर आता है। हालांकि पूर्व मलेशिया का विकास स्तर प्रायद्वीपीय मलेशिया से कहीं कम है, फिर भी क्षेत्रफल और प्राकृतिक संसाधन की दृष्टि से पूर्व मलेशिया देश के पश्चिमी भाग से अधिक है।
यामतुआन बेसर
यामतुआन बेसर (Yamtuan Besar) या यांग दि-पेरतुआन बेसर (Yang di-Pertuan Besar) दक्षिणपूर्व एशिया के मलेशिया देश के नेगेरी सेमबिलान राज्य के औपचारिक राजाध्यक्ष की उपाधि होती है। यह उस राज्य के चार राज-मुखियाओं में से उन्हीं के आपसी मत से चुना जाता है। यामतुआन बेसर का पद औपचारिक है, यानि राज्य के वास्तविक प्रशासन में इनकी अधिक भूमिका नहीं होती।
2015-16 प्लुनकेट शिलेड
2015–16 प्लंकेट शिल्ड न्यूज़ीलैण्ड में आधिकारिक प्रथम श्रेणी क्रिकेट का 87वाँ संस्करण है। इस प्रतियोगिता का आयोजन 15 अक्टूबर 2015 से आरम्भ होकर 2 अप्रैल 2016 तक चला। ऑकलैंड ने वेलिंगटन से नौवें दौर की प्रतियोगिता में ड्रॉ खेलकर प्रतियोगिता में जीत प्राप्त की।
२४ तीर्थंकर
24 तीर्थकारो का वर्णन (edit by#Jagdish solanki) आइटम विवरण: यह लगभग 9 फीट या 3 मीटर है 1 धनुष
1 लाख 100000 (एक लाख)
1 पूर्वा एक्स 84 लाख 84 लाख वर्ष = 70560000000000 वर्ष = 70560 अरब वर्ष
पाठ संसाधन
अभिकलन (कम्प्युटिंग) के सन्दर्भ में, पाठ संसाधन (text processing) से तात्पर्य इलेक्ट्रानिक टेक्स्ट के सृजन या परिवर्तन/परिवर्धन से है। यहाँ संसाधन से आशय स्वचालित संसाधन से है न कि स्वयं (मैनुअल) संसाधन से।  अन्ततः सभी अभिकलन, पाठ संसाधन ही है। जैसे किसी असेम्बर के टेक्स्ट को स्वयं-कम्पाइल करना ; किसी ग्राफीय डेटा से स्वतः प्रोग्रामिंग भाषा का सृजन आदि।
पाठ संसाधन के कुछ उदाहरण:
दुन्स स्कोतुस
जॉन दुन्स (१२६६ ईस्वी – ८ नवंबर १३०८ ईस्वी) आमतौर से दुन्स स्कोतुस के नाम जाने जाते हैं। ये माना जाता हैं के यरोप के मध्य युग के महत्वपूर्ण दार्शनिक और थेअलोजियन थे। स्कोतुस ने दोनों कैथोलिक ईसाईयत और सेक्युलर विचारधारों को प्रभावित किया।
2015-16 शेफील्ड शील्ड
2015-16 शेफील्ड शील्ड 2015-16 के शेफील्ड शील्ड मौसम शेफील्ड शील्ड, घरेलू प्रथम श्रेणी क्रिकेट में ऑस्ट्रेलिया प्रतियोगिता के चल रहे 123 वें मौसम है। मौसम मेटाडोर BBQs वन-डेकप के समापन के बाद शुरू हुआ और आधे रास्ते में बिग बैश लीग के लिए अनुमति देने के लिए के माध्यम से एक ब्रेक शामिल थे। एक गुलाबी गेंद के साथ दिन / रात के टेस्ट मैचों के लिए परीक्षण जारी रखा, पिछले सत्र के दौरान पेश किया गया है। दौर एक और टूर्नामेंट के सात मैचों में से सभी दिन / रात के खेल के रूप में खेला गया। गत चैम्पियन है विक्टोरिया।
क्रा थलसंधि
क्रा थलसंधि (थाई:คอคอดกระ, अंग्रेज़ी: Kra Isthmus) दक्षिणपूर्व एशिया में मलय प्रायद्वीप का सबसे कम चौड़ाई वाला भाग है। इसके पूर्व ओर थाईलैण्ड की खाड़ी है जबकि पश्चिमी तरफ़ अंडमान सागर है। इस थलसंधि का पूर्वी भाग थाईलैण्ड में आता है और पश्चिमी भाग बर्मा के तनीन्थार्यी मण्डल का हिस्सा है। अपने सबसे तंग बिन्दु पर क्रा थलसन्धि की चौड़ाई केवल ४४ किमी है। यदि यहाँ खोदने से एक जलमार्ग थाईलैण्ड की खाड़ी को अंडमान सागर से जोड़ दे तो पूर्वी एशिया से पश्चिमी एशिया के जल यातायात को नीचे से मलक्का जलसन्धि से जाने की आवश्यकता नहीं रहेगी। लेकिन यह करना कठिन है क्योंकि क्रा थलसंधि पर तेनासेरिम पहाड़ियाँ नामक एक पहाड़ी शृंखला खड़ी हुई है।
थाईलैण्ड की खाड़ी
थाईलैण्ड की खाड़ी (Gulf of Thailand), जिसे पहले सियाम की खाड़ी (Gulf of Siam) भी कहा जाता था दक्षिण चीन सागर की वियतनाम, कम्बोडिया व थाईलैण्ड से लगी एक खाड़ी है। इसके पश्चिम में क्रा थलसन्धि आती है।
जंतर मंतर, वाराणसी
वाराणसी का जन्तर मन्तर एक वेधशाला है जिसका निर्माण सवाई जयसिंह ने १७३७ में कराया था। यह उन पाँच वेधशालाओं में से एक है जिसका निर्माण महाराजा जयसिंह द्वितीय ने कराया था।
जोहोर बाहरू
जोहोर बाहरू (Johor Bahru) दक्षिणपूर्व एशिया के मलेशिया देश के जोहोर राज्य की राजधानी है। यह कुआला लुम्पुर के बाद देश का दूसरा सबसे बड़ा शहर भी है। जोहोर बाहरू मलय प्रायद्वीप का दक्षिणतम शहर है और यह सिंगापुर द्वीप देश के बहुत पास स्थित है।
इपोह
इपोह (अंग्रेज़ी: Ipoh, चीनी: 怡保, तमिल: ஈப்போ) दक्षिणपूर्व एशिया के मलेशिया देश के पेराक राज्य की राजधानी है। यह देश के सबसे बड़े शहरों में से एक है और कुआला लुम्पुर से लगभग २०० किमी उत्तर में स्थित है।
इपोह शहर का नाम यहाँ पर उगने वाले इपोह वृक्षों पर पड़ा है जिनके फलों के रस का प्रयोग यहाँ किसी काल में रहने वाले आदिवासी विषैले बाण बनाने में करते थे। १९वीं सदी में यहा बड़े पैमाने पर टिन का खनन शुरू होने से लगभग सौ वर्ष पूर्व इस शहर की स्थापना हुई और इसकी आबादी तेज़ी से बढ़ी। मलयों के अलावा बहुत से चीनी और भारतीय तमिल और मलयाली लोग यहाँ आ बसे। समय के साथ-साथ चीनी लोगों की बहुतायत जो गई और आज भी वे यहाँ बहुसंख्या में हैं।
उदवाड़ा
उदवाड़ा, गुजरात का एक नगर है जहाँ स्थित पारसियों का आतश बहराम प्रसिद्ध है। पारसी अग्नि पूजक थे ।इनको वह अग्नि भगवान जरथुस्त्र को परमात्मा ने दी थी। वही अग्नि पारसी लोग ईरान छोड़कर भारत आये तो साथ में अग्नि को भी ले आये और उसे बम्बई के उत्तर उदवाद में मंदिर बनाकर स्थापित किया। यह आज भी जल रही है।(संस्कृति के चार अध्याय पुस्तक 56 पेज नं)
शौर्य और सुहानी
शौर्य और सुहानी एक भारतीय हिन्दी धारावाहिक है, जिसका प्रसारण स्टार प्लस में 21 मार्च 2009 से 16 अगस्त 2009 तक हुआ था।
यह कहानी शौर्य और सुहानी की है। शौर्य एक राजकुमार रहता है, लेकिन बचपन में उसे बचाने के महल से जंगल ले जाते हैं। इन दोनों की मुलाकात बड़े होने के बाद होती है।
ज्योति (धारावाहिक)
ज्योती एक भारतीय हिन्दी धारावाहिक है, जिसका प्रसारण "इमेजीन" पर 16 फरवरी 2009 से 27 नवम्बर 2010 तक सोमवार से शुक्रवार रात 8:30 को होता था। बाद में यह समय 7:30 हो गया।
ज्योती (स्नेहा वाघ) एक परिवार की सबसे बड़ी बेटी का नाम है, जिस पर यह कहानी आधारित है। ये अपने परिवार के लिए एक अकेली काम करते रहती है और अपने इच्छाओं और सपनों को अपने परिवार के लिए भूल जाती है। उसे कई समय बात अपने सपनों का राजकुमार मिलता है। लेकिन तभी उसे पता चलता है कि वह और उसकी छोटी बहन एक दूसरे से प्यार करते हैं। उसके बाद ज्योति फिर अपने पहले वाले कार्यों में लग जाती है। इसके बाद उसके जीवन में एक नया मोड़ आता है जब उसे यह बात पता चलती है कि उसकी बहन सुषमा उसकी बहन नहीं है।
उसके बाद ज्योति को फिर से एक अमीर व्यक्ति से प्यार हो जाता है और वह उससे शादी कर लेती है। इसके बाद तीसरी बार उसके जीवन में परेशानी आती है। उसकी एक और बहन सुधा (सृति झा) में दोहरा व्यक्तित्व होता है। दिन में अपने घर में वह धीमी बोलने वाली लड़की होती है और बाहर में रात को वह देविका बन जाती है। उसके बाद वह सुधा को दिमाग के डॉक्टर के पास ले जाती है। इसके बाद सुधा को पंकज के छोटे भाई उदय से प्यार हो जाता है और वह दोनों गुपचुप शादी कर लेते हैं। इसके बाद छोटी माँ, ज्योति के ऊपर आरोप लगाती है कि उसके कारण ही यह सभी परेशानी हो रहा है। लेकिन ज्योति की परेशानी यह थी कि सुषमा जो बृज के साथ रह रही थी। वह बहुत अधिक पी कर सुषमा को मारते रहता था। यह परेशानी तब हल हो जाती है जब सुषमा को ज्योति अपने घर वापस ले आती है।
उलूग बेग वेधशाला
उलूग बेग वेधशाला समरकन्द (उजबेकिस्तान) में स्थित है। इसका निर्माण १४२० के दशक में उलूग बेग द्वारा किया गया था। इस वेधशाला को १४४९ में ध्वंश कर दिया गया था और लोग इसे भूल गये थे किन्तु १९०८ में इसे फिर खोज निकाला गया।
मौनी राय
मौनी राय एक भारतीय अभिनेत्री हैं। यह 2007 से धारावाहिकों में कार्य कर रही हैं। यह सबसे पहले क्योंकि सास भी कभी बहू थी में किरदार निभा रही थी। मोनी राय ने जनवरी 2022 में दुबई के जाने माने बिजनेस मैन सुरज नामदार से हिन्दु रिति रिवाजों से शादी कर ली
Year Movie CharacterRole 2018. गोल्ड
वाक्यात्मक पदपरिचय
किसी प्राकृतिक भाषा के या किसी कम्प्यूटर भाषा के संकेतों की किसी शृंखला (स्ट्रिंग) का किसी रूपात्मक व्याकरण के अनुसार विश्लेषण करना वाक्यात्मक पदपरिचय (syntactic parsing या केवल Parsing या syntactic analysis) कहलाता है।
मधर शिप्तोन गुफा
मधर शिप्तोन केव इंग्लैण्ड के कनार्सबर्ग, नॉर्थ यॉर्कशायर स्थित पुरातन गुफा है। यह उस पौराणिक कुँए के पास है जो इंग्लैंड के मशहूर पर्यटन स्थलों में से एक है जिसकी खोज १६६० में हुइ थी।
चौकोड़ी
चौकोड़ी (Chaukori) भारत के उत्तराखण्ड राज्य के कुमाऊँ मण्डल के पिथौरागढ़ ज़िले की बेरीनाग तहसील में स्थित एक बस्ती है। समुद्र तल से 2010 मीटर की ऊंचाई पर स्थित चौकोड़ी से नन्दा देवी, नंदा कोट, और पंचाचूली पर्वत श्रंखलाओं के सुन्दर दृश्य देखे जा सकते हैं। यह राष्ट्रीय राजमार्ग 309ए पर बेरीनाग से 10 किलोमीटर की दूरी पर स्थित है।
यहाँ से अन्य शहरों की दूरी निम्नलिखित है।
काठगोदाम रेलवे स्टेशन चौकोड़ी से निकटतम रेलवे स्टेशन है।
राजेश हमाल
राजेश हमाल () (जन्म: ९, जुन, १९६४ पाल्पा जिला,तानसेन, नेपाल) नेपाल के बहु चर्चित अभिनेता है। इनको नेपाल के एक चर्चित नायक के रूप में गिना जाता है। इन को नेपाली चलचित्र उद्योग को व्यवसायिकता में लाने का श्रेय दिया जाता है। राजेश हमाल ने नेपाली चलचित्र में दो दशक से ज्यादा काम किया हुआ है। "शंकर" नामक चरित्रमे हमालने कमालका अभिनय किया था। मर्दाना स्वर एवम् सत्चरित्र भूमिकासे ये नेपालके वरिष्ठ अभिनेता बने। राजेश का प्रेम जीवन भि रोमान्चित है।
जॉर्ज टाउन, पेनांग
जॉर्ज टाउन () दक्षिणपूर्व एशिया के मलेशिया देश के पेनांग राज्य की राजधानी है। कुआला लम्पुर के बाद यह देश का दूसरा सबसे बड़ा शहर है। इसकी स्थापना ब्रिटिश ईस्ट इण्डिया कम्पनी के एक अफ़सर, फ़्रांसिस लाइट ने सन् १७८६ में की थी। यह पेनांग द्वीप के पूर्वोत्तरी कोने में स्थित है।
शाह आलम
शाह आलम दक्षिणपूर्व एशिया के मलेशिया देश के सेलांगोर राज्य की राजधानी है। यह मलेशिया के सबसे बड़े शहर कुआला लम्पुर से २५ किमी पश्चिम में स्थित है। जब सन् १९७४ में कुआला लम्पुर को सेलांगोर राज्य से अलग कर के एक संघीय क्षेत्र घोषित कर दिया गया तो शाह आलम को राज्य की राजधानी बना दिया गया। शाह आलम मलेशिया का पहला योजना के तहत विकसित किया गया शहर था और इसका निर्माण १९५७ में मलेशिया की ब्रिटेन से स्वतंत्रता के बाद हुआ।
कुआला तेरेंगानू
कुआला तेरेंगानू दक्षिणपूर्व एशिया के मलेशिया देश के पूर्वोत्तर में तेरेंगानू राज्य की राजधानी और मुख्य आर्थिक केन्द्र है। यह मलेशिया के सबसे बड़े शहर कुआला लम्पुर से ४४० किमी पूर्वोत्तर में दक्षिण चीन सागर में तेरेंगानू नदी के मुख के पास स्थित है।
अली अहमद हुसैन खान
अली अहमद हुसैन खान (21 मार्च, 1939 - 16 मार्च, 2016), भारत के एक शहनाई वादक थे। उनका जन्म कोलकाता में हुआ था। वे उस्ताद बिस्मिल्ला ख़ाँ के बाद शहनाई वादक के तौर पर सबसे ज्यादा मशहूर रहे। उन्होंने वर्ष 1973 में दूरदर्शन के उद्घाटन कार्यक्रम में शहनाई बजाई थी। वर्ष 2012 में पश्चिम बंगाल सरकार ने उन्हें ‘बंगभूषण अवार्ड’ से सम्मानित किया था। वे आइटीसी संगीत रिसर्च अकादमी कोलकाता में पढ़ाते भी थे।
वन नाईट स्टैंड
वन नाईट स्टैंड एक आने वाली हिंदी भाषा में बनी थ्रिलर भारतीय बॉलीवुड फिल्म हैं। इसका निर्देशन जस्मिन डी'सूज़ा ने किया है। इसका निर्माण प्रदीप शर्मा और फुर्क्वाँ खान ने किया है। इसमें सन्नी लिओन और तनुज विरवानी मुख्या किरदार में हैं। ख़बरों के मुताबिक, फिल्म समाज के एक गम्भीर पहलु को उजागर करेगी।
फिल्म ६ मई २०१६ को रिलीज़ होगी।